用返戰鬥定逃走反應嚟做例子，想像家陣有兩羣美洲野牛，其中一羣有戰鬥定逃走嘅行為，撞到狼等嘅獵食者嗰時曉準備戰鬥或者快速走佬，另外嗰羣冇，噉曉做戰鬥定逃走反應嗰啲美洲野牛正路嚟講應該比較擅長生存同繁殖，於是佢哋會生到多啲後代而且啲後代嘅生存能力會強啲，如是者，唔識做戰鬥定逃走反應嗰羣個體就會慢慢噉受到淘汰，最後只係淨低啲識做戰鬥定逃走反應嘅個體－呢個就係戰鬥定逃走反應呢種行為存在嘅功能性原因。